Okresná prokuratúra Košice II 
Mojmírova 5, 040 46 Košice 1 	

Sp. zn. : 2 Pv 368/13/8803	Košice II, 11.9.2013
EEČ : 2-64-304-2013

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 1, odsek 2 písmeno e Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 553,76 € 
b.	Suma odovzdaná štátu na peňažnú pomoc obetiam trestnej činnosti: 10,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX - XXXXX pod spisovou značkou ČVS:ORP-XXXXXKE-2013.
v trestnej veci vedenej pre prečin krádeže podľa § 212 ods. 1, ods. 2 písm. e) Trestného zákona, ktorého sa mala dopustiť obvinená XXXXX na tom skutkovom základe, že v Košiciach, na ul. Námestie oceliarov č. XXXXX, v dobe od 01.08.2012 do 31.01.2013, neoprávnene bez riadne uzatvorenej zmluvy o pripojení a určeného meradla odoberala elektrinu tak, že v elektromerovom rozvádzači spojila prívodový a vývodový vodič priamo do elektroinštalácie bytu č. XXXXX poschodí obytného domu, čím takto pre poškodenú spoločnosť Východoslovenská distribučná, a.s., so sídlom v Košiciach, Mlynská č. 31, IČO: 36 599 361,  spôsobila škodu vo výške 553,76 €,   

Odôvodnenie: 
Uznesením povereného príslušníka Okresného riaditeľstva PZ Obvodného oddelenia XXXXX - XXXXX sp. zn. ORP-XXXXX-KE-2013 zo dňa 24.05.2013 bolo podľa § 199 ods. 1 Trestného poriadku začaté trestné stíhanie a podľa § 206 ods. 1 Trestného poriadku XXXXX vznesené obvinenie pre prečin krádeže podľa § 212 ods. 1, ods. 2 písm. e) Trestného zákona, ktorého sa mala dopustiť na tom skutkovom základe, že v Košiciach, na ul. Námestie oceliarov č. XXXXX, v dobe od 01.08.2012 do 31.01.2013, neoprávnene bez riadne uzatvorenej zmluvy o pripojení a určeného meradla odoberala elektrinu tak, že v elektromerovom rozvádzači spojila prívodový a vývodový vodič priamo do elektroinštalácie bytu č. XXXXX poschodí obytného domu, čím takto pre poškodenú spoločnosť Východoslovenská distribučná, a.s., so sídlom v Košiciach, Mlynská č. 31, IČO: 36 599 361,  spôsobila škodu vo výške 553,76 €.   

Preskúmaním vyšetrovacieho spisu som zistil, že v predmetnej trestnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

Obvinená XXXXX a splnomocnenec poškodeného XXXXX uzavreli dňa 26.07.2013 za prítomnosti probačného a mediačného úradníka na Okresnom súde XXXXX II sp. zn. XXXXX/2013 dohodu o zmieri, v rámci ktorej obvinená slobodne a vážne vyhlásila, že spáchala skutok, za ktorý je trestne stíhaná, svoje konanie úprimne oľutovala a splnomocnencovi poškodeného sa ospravedlnila a škodu vo výške 553,76 € k 13.06.2013 v plnej výške uhradila. 

Dňa 14.08.2013 obvinená XXXXX zložila na účet Okresnej prokuratúry  XXXXX II číslo 7000194644/8180 peňažnú sumu vo výške 10,-€, z ktorej 100% poukázala na peňažnú pomoc poškodeným trestnými činmi. 

Obvinená XXXXX a splnomocnenec poškodeného XXXXX s týmto spôsobom vybavenia veci vyslovili súhlas a vyhlásili, že zmier uzavreli slobodne, vážne, zrozumiteľne a určito.

Vzhľadom na povahu a závažnosť spáchaného prečinu, na mieru akou bol prečinom dotknutý verejný záujem, na osobu obvinenej a na jej osobné a majetkové pomery som dospel k záveru, že takýto spôsob rozhodnutia je dostačujúci a mám za to, že využitie odklonu v trestnom konaní formou schválenia zmieru a zastavenia trestného stíhania bude mať na obvinenú pozitívny motivačný stimul k vyvarovaniu sa podobných excesov z riadneho života v budúcnosti. 

S poukazom na všetky uvedené skutočnosti som rozhodol v zmysle výrokovej časti tohto uznesenia.

Poučenie: 
Proti tomuto uzneseniu sťažnosť nie je prípustná. (§ 185 ods. 2 Tr. por.)

Mgr. Kamil Lehotský
prokurátor